**Jesper Kokkonen** (s. 26. helmikuuta 1993 Tukholma, Ruotsi) on ruotsinsuomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerås IK:ssa. Hän on pelipaikaltaan vasen laitahyökkääjä. Kokkonen on maininnut esikuvakseen Henrik Zetterbergin.

Ura
---

### Seuraura

Kokkonen aloitti jääkiekkoilun Ruotsissa ja Flemingsbergs IK:n junioreissa. Hän pelasi sittemmin Hammarby IF:n ja Djurgårdens IF:n junioreissa, jonka jälkeen Kokkonen siirtyi Tampereen Ilvekseen kaudeksi 2008–2009. Hän pelasi kaudestaan noin puolet B- ja puolet C-junioreissa, joiden paras maalintekijä Kokkonen oli tehtyään runkosarjassa ja karsinnoissa yhteensä 21 osumaa. Kauden 2009–2010 päätteeksi hän voitti A-nuorten SM-pronssia. Helmikuussa 2011 Kokkonen palasi Ruotsiin ja hän pelasi loppukauden 2010–2011 MODO Hockeyn junioreissa, lähinnä seuran J18-joukkueessa.

Toukokuussa 2011 Kokkonen teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 kuudennessa ottelussa 27. syyskuuta 2011 vieraissa Saimaan Palloa vastaan ja sai ottelussa jääaikaa 3.42 minuuttia. Ottelu jäi Kokkosen kauden ainoaksi SM-liigassa. Hän pelasi suurimman osan kaudestaan Ilveksen A-nuorissa, joiden toiseksi paras maalintekijä Kokkonen oli 16 osumallaan Tomi Wileniuksen jälkeen. Kokkonen keräsi myös 110 jäähyminuuttia, joilla hän sijoittui A-nuorten SM-liigan jäähypörssissä kolmanneksi.

Kaudella 2012–2013 Kokkonen oli Ilveksen A-nuorten paras maalintekijä ja toiseksi paras pistemies Eero Savilahden jälkeen tehoilla 19+13=32. Hän pelasi kauden aikana myös kolme ottelua lainalla Mestis-joukkue Lempäälän Kisassa, mutta ei yhtään SM-liigaottelua. Kaudeksi 2013–2014 Kokkonen siirtyi vuoden mittaisella sopimuksella Ruotsin kolmanneksi korkeimmalla sarjatasolla maan I-divisioonassa pelanneen Hammarby IF:n riveihin. Hän voitti joukkueen sisäisen piste-, maali- ja syöttöpörssin tehoilla 29+18=47. Kokkonen jakoi sarjan maalipörssin kahdeksannen sijan Kiruna IF:n Niko Saarenpään ja HC Vita Hästenin Marcus Erikssonin kanssa. Helmikuussa 2014 Hammarby lainasi hänet loppukaudeksi samassa sarjassa pelaavaan Västerviks IK:hon. Kaudella 2014–2015 Kokkonen jatkaa Hockeyettan (ent. Ruotsin I-divisioona) -uraansa vuoden mittaisella sopimuksella Huddinge IK:ssa.

Kaudeksi 2015–2016 Kokkonen siirtyi pikkuveljensä Robinin kanssa vuoden mittaisella sopimuksella Vimmerby HC:n paitaan. Hän oli tehoilla 12+15=27 joukkueen paras maalintekijä Hampus Harlestamin ja Simon Dahlin kanssa sekä toiseksi paras pistemies Joonas Koskisen jälkeen. Kokkonen voitti myös Vimmerbyn sisäisen tehotilaston lukemalla +9. Kaudella 2016–2017 hän oli joukkueen paras maalintekijä Kalle Östmanin kanssa 15 osumallaan ja Kokkonen voitti Vimmerbyn sisäisen tehotilaston lukemalla +11. Kaudella 2017–2018 hän oli joukkueen paras pistemies tehoilla 23+31=54, joilla Kokkonen jakoi koko Hockeyettanin pistepörssin neljännen sijan Piteå HC:n Joakim Högbergin ja Magnus Isakssonin sekä IF Troja-Ljungbyn Gustaf Berlingin kanssa. Hän sijoittui myös lukemalla +36 koko sarjan tehotilastossa toiseksi edellään vain Fredrik Lindblom.

Kokkonen siirtyi kaudeksi 2018–2019 kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan.

### Maajoukkueura

Kokkonen pelasi alle 18-vuotiaiden Ivan Hlinkan muistoturnauksessa vuonna 2010 sekä World U-17 Hockey Challengessa vuonna 2009. Yhteensä hän on pelannut neljä nuorten ja 32 poikien maaottelua. Kokkonen palkittiin Pohjola-leirin parhaana pelaajana ja valittiin sen tähdistökentälliseen vuonna 2008.

Muuta
-----

Kokkosen pikkuveli Robin pelaa hyökkääjänä Hockeyettan-joukkue Nybro IF Vikingsissa. Veljesten isä on kaudella 2010–2011 Lempäälän Kisan Mestis-joukkueen päävalmentajana toiminut Vesa Kokkonen. Vesa valmensi ennen tätä Ruotsissa 17 vuotta, jonka takia Jesper ja Robin ovat syntyneet ja saaneet siellä kiekko-oppinsa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Ilves | A-SM | 31 | 8 | 5 | 13 | 46 | 6 | 0 | 0 | 0 | 4 |
| 2010–2011 | Ilves | A-SM | 23 | 3 | 2 | 5 | 16 | – | – | – | – | – |
|  | MODO Hockey | J18 Allsv. | 10 | 4 | 6 | 10 | 10 | 3 | 0 | 0 | 0 | 4 |
|  | MODO Hockey | SuperElit | 1 | 0 | 0 | 0 | 0 | – | – | – | – | – |
| 2011–2012 | Ilves | A-SM | 40 | 16 | 8 | 24 | 110 | – | – | – | – | – |
|  | Ilves | SM-liiga | 1 | 0 | 0 | 0 | 0 | – | – | – | – | – |
| 2012–2013 | Ilves | A-SM | 41 | 19 | 13 | 32 | 64 | – | – | – | – | – |
|  | LeKi | Mestis | 3 | 0 | 0 | 0 | 4 | – | – | – | – | – |
| 2013–2014 | Hammarby IF | J20 Div. 1 | 4 | 6 | 8 | 14 | 8 | – | – | – | – | – |
|  | Hammarby IF | Hockeyettan | 39 | 29 | 18 | 47 | 89 | – | – | – | – | – |
|  | Västerviks IK | Hockeyettan | 2 | 0 | 1 | 1 | 0 | – | – | – | – | – |
| 2014–2015 | Huddinge IK | Hockeyettan | 36 | 8 | 6 | 14 | 32 | – | – | – | – | – |
| 2015–2016 | Vimmerby HC | Hockeyettan | 31 | 12 | 15 | 27 | 38 | – | – | – | – | – |
| 2016–2017 | Vimmerby HC | Hockeyettan | 38 | 15 | 9 | 24 | 48 | – | – | – | – | – |
| 2017–2018 | Vimmerby HC | HockeyettanI | 40 | 23 | 31 | 54 | 28 | – | – | – | – | – |
| 2018–2019 | BIK Karlskoga | Allsvenskan | 51 | 8 | 14 | 22 | 20 | – | – | – | – | – |
| 2019–2020 | BIK Karlskoga | Allsvenskan | 52 | 24 | 14 | 38 | 44 | – | – | – | – | – |
| 2020–2021 | HV71 | SHL | 48 | 1 | 3 | 4 | 22 | – | – | – | – | – |
| 2021–2022 | HV71 | Allsvenskan | 51 | 8 | 7 | 15 | 16 | – | – | – | – | – |
| 5 kautta | yhteensä | Hockeyettan | 186 | 87 | 80 | 167 | 235 | – | – | – | – | – |
| 3 kautta | yhteensä | Allsvenskan | 154 | 40 | 35 | 75 | 80 | – | – | – | – | – |

Lähteet
-------

* Jesper Kokkonen The Internet Hockey Databasessa (englanniksi)
* Jesper Kokkonen Eurohockey-sivustolla (englanniksi)
* Jesper Kokkonen *Elite Prospects*. Everysport Media Group AB.  (englanniksi)

### Viitteet

1. 1 2  Suonsyrjä, Mika: Jesper Kokkonen muutti Tukholmasta Ilvekseen *ilves.com*. Ilves-Hockey Oy.  Arkistoitu 9.8.2014. Viitattu 28.9.2011.
2. 1 2  Lehtinen, Lauri: Vesa Kokkonen – suomalainen lätkäjätkä ruotsalaisin vaikuttein *Jatkoaika.com*.  23.12.2010. Jatkoaika r.y. Viitattu 28.9.2011.
3. 1 2 3 4 5  Jesper Kokkonen *Elite Prospects*. Everysport Media Group AB.  (englanniksi)
4. ↑  Ville Koistinen megasopimuksella Ilvekseen *Jatkoaika.com*.  23.5.2011. Jatkoaika r.y. Viitattu 28.9.2011.
5. ↑  Tilastot – Liiga *liiga.fi*.  27.9.2011. Jääkiekon SM-liiga Oy. Viitattu 28.9.2011.
6. ↑  Wiklander, Benny: Två nya i Bajen med förflutet i Hammarby Hockey *SvenskaFans.com*.  8.5.2013. Stampen Sports Media AB. Viitattu 16.7.2013. (ruotsiksi)
7. ↑  Pettersson, Conny: Ny spelare klar *vikhockey.se*.  2.7.2014. Västerviks Ishockeyklubb.  Arkistoitu 6.10.2014. Viitattu 30.9.2014. (ruotsiksi)
8. ↑  Falk, Nichlas; Hällsås, Peter: Första nyförvärvet *huddingehockey.com*.  27.5.2014. Huddinge Ishockeyklubb.  Arkistoitu 6.10.2014. Viitattu 30.9.2014. (ruotsiksi)
9. ↑  Vasst brödrapar klart för Vimmerby Hockey *vimmerbyhockey.se*.  20.4.2015. Vimmerby Hockey.  Arkistoitu 13.3.2016. Viitattu 7.1.2016. (ruotsiksi)
10. ↑  Bengtzén, Jakob: BIK värvar forward *bikkarlskoga.se*.  26.2.2018. BIK Karlskoga. Viitattu 23.2.2019. (ruotsiksi)